**Hirdetmény reintegrációs programokról**

**Tájékoztatom a fogvatartotti állományt, hogy a 2024.03.01-től hatályos bv. törvény változásnak megfelelően intézetünk a következő, kreditszerzésre alkalmas reintegrációs programokat tervezi megszervezni 2024. év folyamán:**

Folyamatos programok:

* Meseszakkör - meseterápiás foglalkozás (női fogvatartottak számára)
* Irodalom szakkör - biblioterápiás foglalkozás (letartóztatottak számára)
* Jobb agyféltekés rajztanfolyam – letartóztatottak számára.

Rendszeresen megszervezésre kerülő, de nem folyamatos programok:

* Börtön a városért közösségi jóvátételi program (elítéltek számára)
* KEK tréning – droghasználat megelőzés (vegyes állomány számára)
* KEK tréning – agresszió csökkentés (vegyes állomány számára)

Új típusú programok:

* Visszatekintő, értékelő tréning (elítéltek számára)
* Csoportos nagytakarítás és körletszépítés (elítéltek számára)
* Elegendő jelentkező esetén dohányzásról leszokást elősegítő tréning (vegyes állomány számára)
* Az EFOP program keretében megvalósuló programok (vegyes állomány számára)

Az egyes programokra kérelmi lapon, illetve a KIOSZK rendszeren lehet jelentkezni. Jelentkezés előtt feltétlenül érdeklődjön a részletekről reintegrációs tisztjénél, illetve figyelje a további hirdetményeket, mert az egyes programok indulási ideje és létszáma változó!

A programokon való aktív és eredményes részvétel az elítéltek számára kreditszerzéssel jár, mely feltétele a kedvezőbb kategóriába sorolásnak.

Letartóztatottak a bv. törvény alapján kreditet nem szerezhetnek, de jogerős ítéletük foganatba vételekor a reintegrációs programokon való részvétel pozitívumként kerül értékelésre a kezdeti kategória megállapításakor.

**Eger, 2024.04.25.**